Document ID: /roh_data/filtered/fineweb-2-filterrobots_roh.jsonl.gz/42006

I vegn stretg per la presidenta brasiliana
- Sonda, 7.3.2015, 10:03
Il tribunal suprem da la Brasilia ha dà glisch verda. Uss pon las inquisiziuns cunter radund 50 persunas suspectadas en il scandal da corrupziun dal concern d'ieli Petrobras cumenzar.
I dettia indicaziuns per agirs illegals, argumentescha la dretgira. La procuratura generala ha pretendì d'abolir l'immunitad da persunas politicas.
Consequenzas per presidenta Rousseff
Il scandal da corrupziun para d’avair consequenzas negativas per Dilma Rousseff. L’opposiziun vegn ad empruvar che la presidenta vegn relaschada da ses uffizi. Delicat è che Rousseff è stada presidenta dal cussegl d’administraziun da la Petrobras durant ils onns ch’il concern duai avair prendì daners da corrupziun.
RR novitads 10:00